SPRENDIMO „DĖL PRIENŲ JUSTINO MARCINKEVIČIAUS VIEŠOSIOS BIBLIOTEKOS NUOSTATŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas:

Įgyvendinti Lietuvos Respublikos vietos savivaldos įstatymo ir Lietuvos Respublikos bibliotekos įstatymo nuostatas.

Uždavinys:

Patvirtinti naujus Prienų Justino Marcinkevičiaus viešosios bibliotekos nuostatus.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu, Lietuvos Respublikos bibliotekų įstatymu.

Prienų Justino Marcinkevičiaus viešosios bibliotekos nuostatų projekte 8 punkte įrašyta 17 bibliotekos padalinių, kurie Prienų rajono savivaldybės tarybos 2021 m. balandžio 29 d. sprendime Nr. T3-107 „Dėl Prienų Justino Marcinkevičiaus viešosios bibliotekos nuostatų, struktūrinių teritorinių padalinių skaičiaus ir jų sąrašo patvirtinimo“ buvo išvardinti atskirai patvirtintame sąraše. Tarp padalinių nebeliko Pieštuvėnų bibliotekos adresu: Pienų r. sav., Stakliškių sen., Pieštuvėnų k., Darželio g. 4, LT-59352, nes ji buvo įsikūrusi Pieštuvėnų darželio patalpose, kurios nepritaikytos bibliotekos veiklai, neužtikrino saugių darbo sąlygų darbuotojui (nuo 2023 m. sausio mėn. šio padalinio lankytojus aptarnaudavo Užuguosčio bibliotekos darbuotoja 2 k. per mėn.) nei lankytojams. Šio padalinio patalpoms būtinas kapitalinis remontas. Prienų Justino Marcinkevičiaus viešosios bibliotekos įsigytas ir sėkmingai dirbantis bibliobusas puikiai aptarnaus Pieštuvėnų gyventojus ir užtikrins bibliotekinių ir informacinių paslaugų kokybę. Sprendimo projekte papildyti ar pakoreguoti 16.9, 17.25 papunkčiai ir 20 punktas.

Laukiami rezultatai:

Bus patvirtinti Prienų Justino Marcinkevičiaus viešosios bibliotekos nuostatai, kurie atitiks esamą įstaigos struktūrą.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Pridedamas.

Vyriausioji specialistė	Irena Urbanavičienė